NaiveNeuron/SloPal huggingface dataset:
Heger, Eduard, poslanec NR SR (2019-12-04):
Ďakujem veľmi pekne za toto dôležité doplnenie. Ak to je pravda, čo hovoríš, tak potom naozaj tento zákon je úplne bezzubý a v takom prípade to ide v tom hesle, ktoré sme pred časom počuli od, z úst ministra financií, teda exministra financií, že nie je dôležité, čo je pravda, ale čo povieš. A v takom prípade mi tento zákon evokuje jednu vec, že vlastne táto karanténa, ktorá sa tu dáva týmto zákonom, je vlastne mediálna karanténa, resp. karanténa pred mediálnym tlakom a lynčom práve toho, čo si tí sudcovia zaslúžia. Pretože ak sa on bude môcť, ten sudca, takýmto spôsobom skryť, aby svojím spôsobom akože je potrestaný, ale v skutočnosti nie je, bublina spľasne, naňho sa zabudne a po roku sa vráti a ešte mu bude aj doplatené, tak tento zákon vlastne vytvára pravý opak toho, čo by sme chceli, aby vytváral. A to bude teda, to bude akože, myslím si, že veľká hanba. Ďakujem.
Grendel, Gábor, poslanec NR SR (2018-09-12):
Ďakujem, pán predsedajúci. Chcem pripomenúť členom osobitného kontrolného výboru pre kontrolu činnosti SIS, že o 12.15 hod. máme rokovanie.
Kollár, Boris, predseda NR SR (2020-04-07):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Ďakujem. Žiada si k rozprave zajať stanovisko spravodajca? Nie. Ďakujem. Prerušujem rokovanie o tomto bode programu. Pristúpime k hlasovaniu o návrhu vlády na skrátené legislatívne konanie o vládnom návrhu zákona a o niektorých opatreniach v pôsobnosti Ministerstva životného prostredia v súvislosti s ochorením COVID-19 (tlač 47). Dávam slovo členke výboru pre pôdohospodárstvo a životné prostredie pani poslankyni Anne Zemanovej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 47.)
Žitňanská, Jana, poslankyňa NR SR (2022-10-04):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Senko, Ján, poslanec NR SR (2016-12-06):
Pán predseda, ja by som prosil o opravu v zápise o hlasovaní. Pri hlasovaní č. 206, kde som bol vykázaný akože som hlasoval „za“, hlasoval som, že „som sa zdržal“.
Kollár, Boris, predseda NR SR (2021-07-02):
Ďakujem pekne. Prerušujem rokovanie o tomto bode programu. Pokračujeme druhým čítaním o návrhu poslanca Petra Kremského, Tomáša Lehotského, Radovana Slobodu, Petra Vonsa a Mariána Viskupiča na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov. Návrh zákona má tlač 514, spoločná správa výborov má tlač 514a. Dávam slovo poslancovi Petrovi Kremskému, aby návrh zákona odôvodnil. (Krátka pauza a reakcia z pléna.) Prosím, zavolajte pánovi poslancovi. Ďakujem pekne. Takže dávam slovo pánovi poslancovi Petrovi Kremskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Kremského, Tomáša Lehotského, Radovana Slobodu, Petra Vonsa a Mariána Viskupiča na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 514.)
Šebej, František, poslanec NR SR (2015-09-17):
Ďakujem. Kolegovi Hubovi chcem povedať, že ani ma nenapadlo zľahčiť konferenciu, ktorá sa práve začala. Ale dovolil som si zažartovať, lebo naozaj si nemyslím, že tí ľudia zo Sýrie utekajú pred klimatickými zmenami. Je mi ľúto, viem si predstaviť vlnu utečencov, ktoré môžu vzniknúť z toho, že sa zmení klíma, ale v danej chvíli to tak nie je. Ku kolegovi Blahovi. Ja si nespomínam ani raz, že by som spomenul akúkoľvek Ameriku, ani náhodou. Ja teda vám chcem povedať, že tá ideológia al-Bagdádího nevznikla na základe Bushovej agresivity, ale tá ideológia vznikla medzi rokom 623 až 632 nášho letopočtu, presne v tej podobe, v ktorej ju uctieva al-Bagdádí. To je len poznámka teda ku genéze. Kolegovi Petrákovi chcem povedať, že na tých zbraniach, ktoré sa v danom okamihu pohybujú v Sýrii a čiastočne aj v Iraku, máme aj my nejaký podiel. Ja si spomínam, že ešte pred rozdelením Česko-Slovenska za vlády Mariána Čalfu Česko-Slovensko dodalo do Sýrie 100 tankov T-72 vyrobených v Martine a bolo to považované za dobý obchod. Myslím, že ešte sú tam tie tanky. Kolegovi Hlinovi poviem len toľko, ani ma nenapadlo niekoho urážať. Ak ste to tak vnímali, je mi to naozaj ľúto, nebol to môj úmysel. Kolegovi Muránskemu musím povedať, že územia obsadené Islamským štátom nie sú len neobývané územia, Mosul bolo druhé najväčšie mesto v Iraku. Ani Rakka nie je malé mesto... (Prerušenie vystúpenia časomerom.)
P. Paška, predseda NR SR: (2009-09-09):
(Hlasovanie.) 128 prítomných, 85 za, 43 sa zdržalo. Návrh sme postúpili do druhého čítania.
Glváč, Martin, podpredseda NR SR (2017-02-03):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Kresákovi, nech sa páči.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 119 poslancov, za 57, proti 10, zdržalo sa 51, nehlasoval 1. Konštatujem, že Národná rada neschválila navrhované, nezobrala na vedomie túto petíciu. Ďalej budeme hlasovať o návrhu uznesenia k návrhu mandátového a imunitného výboru na udelenie pokút poslancovi Národnej rady (tlač 942). Dávam slovo predsedníčke mandátového a imunitného výboru pani poslankyni Anne Andrejuvovej, aby hlasovanie uviedla. Prosím, pani poslankyňa, máte slovo. (Hlasovanie o návrhu Mandátového a imunitného výboru Národnej rady Slovenskej republiky na udelenie pokuty poslancovi Národnej rady Slovenskej republiky , tlač 942.)
Lipšic, Daniel, poslanec NR SR (2015-04-15):
Ale pán poslanec Cicoň reagoval na mňa, reagoval na mňa. ... tak by bolo fajn sa dozvedieť, prečo ste ho sedem rokov nenovelizovali. Sedem rokov ste ho nenovelizovali, nerobili ste nič. Nič. Po ďalšie, k tomu, čo hovoril už aj kolega Zajac, je naozaj absurdné, aby sme odvolávali z funkcie podpredsedu parlamentu bývalého ministra, ktorého cieľom bolo, aby daňoví poplatníci platili čo najmenej za diaľnice. To je tak absurdné zdôvodnenie, že ho predčí len to, čo povedal v úvode pán poslanec Číž, že je to aj kvôli tomu, že pán poslanec Zajac ráno vykrikoval. No ja si myslím, že to naozaj dokumentuje argumentačnú silu toho, čo tu dnes predvádzate. V skutočnosti ale o argumenty v tejto sále už dnes nejde. Vy sa správate ako valec, ako valec, ktorý ste si požičali z Váhostavu. Vy sa správate ako Širokého valec.
Blanár, Juraj, podpredseda NR SR (2021-04-30):
V rámci programového vyhlásenia je možné predkladať aj uznesenia a my toto právo využívame. Je to úplne legitímne, a preto som prekvapený, že takto vstupujete, dobre, tak vám oficiálne oznamujem, že... (Prerušenie vystúpenia predsedajúcim.)
Janíková, Mária, poslankyňa NR SR (2013-11-27):
O návrhu poslanca Štefanca nebudeme hlasovať, lebo navrhovateľ zákona nevyjadril s ním súhlas podľa § 94 ods. 2. Je námietka? Takže, prosím, pán predsedajúci, dajte hlasovať o námietke.
Laurenčík, Milan, podpredseda NR SR (2020-11-25):
Páni poslanci, prosím kľud a venujte pozornosť rečníkovi.
Pellegrini, Peter, predseda NR SR (2015-03-17):
Prezentujme sa a hlasujme o postúpení návrhu zákona do tretieho čítania. (Hlasovanie.) Prítomných 136 poslancov, za hlasovalo 130, zdržalo sa 5, nehlasoval 1. Konštatujem, že sme v treťom čítaní. Otváram rozpravu v rámci tretieho čítania . Končím možnosť prihlásiť sa. Vyhlasujem rozpravu za skončenú. Nech sa páči, uveďte záverečné hlasovanie, pán spravodajca.
Danko, Andrej, podpredseda NR SR (2024-06-19):
Ďakujem. Na vystúpenie pani poslankyni jedna faktická. Poslanec Petro.
A. Belousovová, podpredsedníčka NR SR: (2008-10-28):
návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov . V rozprave ďalej vystúpi pani poslankyňa Szögedi, po nej sa pripraví pán poslanec Szigeti. Nech sa páči, pani poslankyňa, máte slovo.
Dostál, Ondrej, poslanec NR SR (2019-09-18):
Pán poslanec Kéry, veľmi pekne ďakujem, že ste vystúpili v rozprave, a nie až v záverečnom slove. Možno, možno by som aj ja potreboval ďalšie vystúpenie v rozprave, aby som stihol na všetko zareagovať. Nemyslím si, že je to... (Ruch v sále.) Ja hovorím k pánovi poslancovi a pán Podmanický ho vyrušuje. Nemyslím si, že to bol akýkoľvek, akýkoľvek podvod, ak máte podozrenie na podvod, dajte trestné oznámenie, dajte iný podnet. Jasné, že, že ak majú spoločnú značku, tak ich to, tak ich to môže, mohlo potiahnuť, len teda riešením, riešením nie je podľa mňa to, že im to, to, že im to zakážeme. Takisto určite aj v tomto parlamente sedí kopu ľudí, ktorí sú tu nie preto, lebo osobne mali toľko veľa preferenčných hlasov, ale pretože boli na kandidátke strany, ktorá má dostatok poslancov, a bolo to tak a je to tak aj v komunálnych voľbách, nie v malých obciach zrejme, ale, ale v mestách, kde sú, kde je nejaká politická strana silná, že sú ľudia volení, pretože tam majú tú správnu značku. Aby som nehovoril o SMER-e, niekedy v 90. rokoch v Bratislave, vo väčšine mestských častí, keď ste mali za sebou tie pravicové značky, tak ste mali veľmi uľahčené, uľahčené zvolenie napríklad do zastupiteľstva mestského. Neviem, či to bude dobré, keď to zmeníte na „bez politickej príslušnosti“, lebo ako nezávislí kandidáti môžu kandidovať aj povedzme tí členovia strany SMER, o ktorých sme sa tu bavili, tak to tiež nebude celkom sedieť. A obvinili ste ma, že, že ja tu navodzujem takú atmosféru, ako by ste boli proti všetkým, ktorí sa občiansky angažujú, ale veď ja, ja, ešte raz, opakoval som, položil som vám otázku, ale nedostal som na ňu odpoveď, prečo, keď je tu nejaký rozpor medzi politickou realitou v obciach, mestách a regiónoch a legislatívnou úpravou, chcete škrtiť politickú realitu v obciach, v mestách a regiónoch miesto toho, aby ste ju uvoľnili a prispôsobili zákon politickej realite.
Jurinová, Erika, podpredsedníčka NR SR (2014-06-05):
Ďakujem, pán poslanec. Na vaše vystúpenie nie sú faktické poznámky. Vyhlasujem všeobecnú rozpravu za skončenú. Pýtam sa, pán navrhovateľ, chcete k zákonu? Pani spravodajkyňa sa chce k zákonu vyjadriť. Nech sa páči.
T. Cabaj, podpredseda NR SR: (2010-06-10):
Pani spravodajkyňa sa nechce vyjadriť. Prerušujem rokovanie o tomto bode programu. Panie poslankyne, poslanci, o 12.10 hodine budeme hlasovať. (Prestávka.) (Po prestávke.)
Jurinová, Erika, podpredsedníčka NR SR (2014-11-08):
Pán poslanec Bublavý.
Kollár, Boris, poslanec NR SR (2019-02-05):
Ďakujem pekne pani kolegyni Šimkovičovej, že predložila takýto návrh zákona. Ja si myslím, že takýto návrh zákona už tu mal byť veľmi dávno a absentuje. Rovnako je veľmi nešťastné hovoriť o deťoch ako o subjektoch a je to veľmi zlé. Chodia nám stovky listov, kde sa rodičia sťažujú na tento konkrétny prípad alebo na takéto prípady a už je veľmi vysoký čas na to, aby sme my v plénu tunák zasiahli a urobili tomu nápravu. Takže rovnako chcem vyjadriť podporu tomuto návrhu zákona. Celý náš klub určite zahlasuje zaňho a chcem vyzvať ostatných aj koaličných, hlavne koaličných poslancov, aby sme tu nepolitikárčili, ale aby sme naozaj dbali a pozerali na práva dieťaťa. Ďakujem.
A. Slafkovský, poslanec: (2002-06-25):
J. Migaš, predseda NR SR: Tak. Lebo ak by ste predniesli, tak musíte ho preniesť, aby bol vôbec...
Gažovičová, Tina, poslankyňa NR SR (2024-04-24):
Ďakujem za slovo. A som veľmi vďačná za tento naozaj aj vecný, ale zároveň dôrazný príspevok od kolegu Prostredníka a za to, že tu znovu a znovu odznieva, že áno, organizovaná občianska spoločnosť, čiže občianske združenia či mimovládky sú pilierom demokracie, sú to jedným zo základných práv, aby sa občania mohli združovať a pracovať na tom, čo považujú za dôležité, či sú to ich susedské záhrady, alebo je to práva nejakej skupiny, skupiny v spoločnosti a útok na ne je nejakým autoritárskym sklonom. A znovu tu odznieva, že počúvame zo strany koalície, a teda hlavne od predkladateľov zo SNS, vidíme to v tej dôvodovej správe, že vraj ide o transparentnosť. Ale vybratie si čisto, že zahraničné zdroje teraz označíme za niečo horšie a tie musia tam mať nálepku, to nie je o transparentnosti. Transparentnosť je o tom, že sa prizná, odkiaľ je to financovanie a na čo sa používa. A to funguje už dnes, ako to aj dnes, včera spomenula aj kolegyňa Kosová. Už dneska je nutné viesť účtovníctvo pri, obzvlášť pri tých väčších grantoch, ktoré často chodia zo zahraničia, tam sú neskutočne prísne podmienky na to, že ako sa, ako sa vyúčtovávajú. Ide o to, že vy chcete niekomu dať ten terč na chrbát, vy chcete niekomu dať nálepku, pritom nie je žiaden objektívny dôvod, prečo by tie zahraničné zdroje mali byť, mali byť horšie ako tie domáce. A hlavne tak potom keď už toto chcete robiť, tak aspoň posilnite tie domáce zdroje, tak investujte štátne peniaze do podpory mimovládok, ale vy im aj beriete domáce zdroje, aj im budete komplikovať zháňanie tých zahraničných... (Prerušenie vystúpenia časomerom. Potlesk.)
Jarjabek, Dušan, poslanec NR SR (2011-09-13):
Pán minister, ja vás tiež prekvapím, vôbec ste nás neprekvapili. Ja chápem vystúpenia ministrov ako ukázanie istej jednoty, všetci ministri takto vystupujú a sú tu na to, aby, samozrejme, po hlasovaní pani premiérke zablahoželali veľmi úprimne, že teda vydržala tento náročný večer. A najviac sa teším, keď ju bude objímať Mikuláš Dzurinda a bude jej hovoriť: Tak vidíš, podržali sme ťa a veľa šťastia a veľa zdravia do budúcnosti. A Ivan Mikloš sa určite pridá. Ďakujem za pozornosť.
Tabák, Romana, poslankyňa NR SR (2020-05-14):
Ďakujem. Ja by som chcela nahlásiť a poprosiť o opravu, lebo z hlasovania číslo 55 (tlač 97) som hlasovala za a som bola evidovaná ako neprítomná, ale bola som tu.
Kremský, Peter, poslanec NR SR (2021-10-19):
Pán predseda, chcel by som vás poprosiť, aby ste napomenuli poslancov, ktorí nemajú rúška na sebe, keďže to robia naschvál. A poprosím, aby to naozaj dodržiavali. Ďakujem. (Potlesk.)
Lebocký, Tibor, poslanec NR SR (2012-11-07):
Ďakujem veľmi pekne. Ja budem veľmi stručný. Na pána poslanca Kadúca nebudem reagovať, lebo zrejme sme sa tam nerozumeli, aký je rozdiel medzi vládnym návrhom a poslaneckým návrhom a o čo išlo mne, ale to si povieme osobne. V každom prípade ale pánovi poslancovi Hraškovi by som chcel naznačiť, že ono v súvislosti s Lesmi Slovenskej republiky a vôbec s lesmi sa tu dosť často v tejto poslaneckej snemovni hovorí o nejakom tom rozkrádaní a podobne. Ja som veľmi rád, že v tomto ma pán poslanec Sulík podporil, že trošku opatrnejšie by bolo treba narábať s týmito pojmami. A pokiaľ máme konkrétne, konkrétne prípady, resp. konkrétne teda dôkazy o tom, že tam a tam sa niečo riešilo, resp. kradlo a právoplatne bol za to niekto odsúdený a bolo mu to preukázané, tak to riešme. Ale nie takto vo všeobecnosti. Nehádžme všetkých, prosím vás pekne, do jedného vreca. Ja som presvedčený, že všetko, čo sa týka toho, čo sa stalo pánovi kolegovi Mičovskému v roku 2009, to nebolo o zákone o štátnom podniku alebo o dozorných orgánov, to bolo o systéme dozorujúcich orgánov, to bolo o ľuďoch, o konkrétnych ľuďoch a tí tam dnes už nie sú a som presvedčený a budem veľmi rád, ak sa tam ani nevrátia. Samozrejme, v prípade, že sa im tie obvinenia, ktoré sa tu bežne prednášajú, aj jednoznačne preukážu. A čo sa týka ešte tej reakcie na pána Sulíka. Pán Sulík, hovoríte, že komplexné riešenia bývajú niekedy, ale ja sa vás pýtam takto: myslíte si, že štátny podnik v správe štátneho lesného majetku je to naj-, jednoznačne najlepšie riešenie? Čo ak je tu iná alternatíva, na ktorú máme dosť príkladov v Európe – štátna akciová spoločnosť. Rozumiete? A tak ďalej. Čiže v tomto zmysle som ja mal na mysli alebo toto som chcel interpretovať ako komplexné alternatívne riešenie, kde tie dozorné orgány, predstavenstvo a všetko, celý ten systém, samozrejme, akcie neobchodovateľné, lebo tým by sme spustili privatizáciu. Toľko snáď z mojej strany. Ďakujem pekne.
D. Čaplovič, poslanec: (2004-06-17):
A predovšetkým by som spomenul práve jednu z posledných veľmi vážnych sociálnych encyklík pápeža Jána Pavla II. „Labore exercens“, to bolo v druhom roku jeho pontifikátu 15. septembra 1981, keď v tejto encyklike asi zhruba konštatoval zásadnú vec a táto tu je nabúravaná: „Práca je tu pre človeka a nie človek pre prácu.“ A myslím si, že v tomto duchu pracujú aj na Slovensku kresťanské odbory. Dostávam konkrétne názory, veľmi tvrdé názory voči tejto vláde práve z kresťanských odborov od predstaviteľa Čulena a ďalších, že naozaj sa tu neriešia mnohé veci a predkladatelia tohto návrhu zákona chcú urobiť ešte väčšiu rigídnu vec, teda likvidovať nielen odbory, likvidovať sociálny dialóg, idú proti ľuďom práce a v podstate chcú likvidovať túto spoločnosť. Ďakujem. (Potlesk.)
Podmanický, Ján, poslanec NR SR (2017-05-09):
Ďakujem pekne. Vážený pán predseda, vážený pán minister, vážené pani poslankyne, páni poslanci, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 511. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Bugár, Béla, podpredseda NR SR (2017-12-07):
Vážené panie poslankyne, páni poslanci, pristúpime k hlasovaniu. Ešte pred tým, pani poslankyňa Pfundtner, procedurálny návrh.
Fronc, Martin, poslanec NR SR (2015-10-21):
Ďakujem pekne všetkým, ktorí mali faktické poznámky. Kolegyňa Nicholsonová, to moje vyjadrenie nebola reakcia na vás, ale reakcia na obhajobu pána premiéra a ďalších koaličných poslancov, ktorí tvrdili, že minister konal. No tak toto ja musím povedať, že nepokladám za minimálne dostatočné a primerané konanie. Pán kolega Petrák, neviem, či náhodou, či zámerne, ale posúvaš moje vyjadrenia, ja som nepovedal, že minister spáchal zločin. Ja som hovoril o tom, že sa ide, vyvoláva to podozrenie na dokončenie ukradnutia tohto majetku, na spáchanie zločinu na mládeži. To je trošku iné vyjadrenie. Čo sa týka IUVENTY, no, musím povedať, že ak máš trpezlivosť, ja si k tebe sadnem a porozprávam, čo všetko človek musel robiť, aby chránil majetok a tie pozemky, ale ja netvrdím, že som to robil len ja. Ja rovnako priznávam, že takto sa kvôli IUVENTE trápil aj váš kolega, alebo tvoj bývalý kolega, minister Milan Ftáčnik. To jednoducho boli takí, ktorí sa snažili podľa možnosti chrániť. A ja si myslím, že takto vypísanie toho majetku ako prebytočného len umožňovalo, abo by umožňovalo, aby sa to udialo. Budem rád, ak sa to neudeje a ak bude v poriadku. A čo sa týka vyhadzovania, aké upratovačky som ja osobne vyhodil? Ja som bol štyri roky ministrom a môžeme si prejsť, že koľko ľudí tam zostalo od vás bez mihnutia oka, lebo boli odborníci. Takže ja sa domnievam, že bolo by lepšie niekedy hovoriť naozaj fakticky k tomu človeku, s ktorým debatujete, a nie o čomsi, čo sa udialo imaginárne alebo aj skutočne... (Prerušenie vystúpenia časomerom.)
Hlina, Alojz, poslanec NR SR (2015-03-12):
Ďakujem veľmi pekne. Čaro je, že, a ja tu mám návrh zákona tohto istého a snažím sa ho upraviť – zjednodušene, aby som pre ľudí –, aby nebolo až tak jednoduché prerodiť sa k dôchodku. Lebo u nás sa dá k dôchodku prerodiť, hej. A ja navrhujem, že teda okrem rodenia detí je potrebné ešte reálne byť buď samozamestnávateľ (SZČO), alebo byť zamestnaný. My navrhujeme 5 rokov, čo neni teda, ale aspoň niečo, lebo dneska sa môžete prerodiť do dôchodku. A to, čo ste hovoril, to ma zaujalo, lebo v zásade a prípadne ja som otvorený, že mi to niekto už konečne poriadne vysvetlí, ale ak sa niekto prerodí k dôchodku, to znamená, vyjde mu nárok, že teda má toľko rokov, lebo toľko detí odrodil, a tie doby sa tak naakumulovali, že dosiahol sumu 25, 30, nie je mu z čoho vypočítať ten dôchodok, lebo nikdy príjem nemal, tak sa mu vypočítava z nejakého toho priemerného. A to je presne to, čo robí ten problém, že ten dôchodok vychádza vyššie ako u človeka, ktorý reálne robil. To sú tie prípady a tie reálne nastávajú, pozor, nie v takej miere, ako budú nastávať. Lebo populačná explózia nastala. Veľkí otcovia našich rómskych detí sú pán Mečiar a pán Fico, čiže populačná explózia v rómskych osadách nastala za éry pána Fica a éry pána Mečiara, čo máme dobeh ešte nejakú dekádu alebo dve dekády. Potom len bude útok na Sociálnu poisťovňu. To budeme proste dvere zatvárať, čo sa bude diať, že sa tu stane dôchodkom... A prípadne mi povedzte. Ale vtedy je to tak, pán Mihál. Keď sa prerodíte do dôchodku, nemajú vám z čoho vypočítať. Tak ich nezaujíma minimálny dôchodok, oni budú mať vyšší dôchodok ako tí, ktorí majú vypočítaný z priemernej mzdy.
Viskupič, Marián, poslanec NR SR (2022-06-16):
Ďakujem pekne za slovo. Pripomínam kolegom z finančného výboru, že rokujeme dnes 12.05 h v našej štandardnej miestnosti. Ďakujem pekne.
Tabák, Romana, poslankyňa NR SR (2021-09-29):
Pán predsedajúci, z hlasovania č. 143 ma vykázalo, že som nehlasovala a hlasovala som „za“.
Fico, Robert, predseda vlády SR (2017-04-06):
Babské táraniny, viete, je jedna vec a druhá vec sú konkrétne argumenty na odvolanie člena vlády. Dámy a páni, robíte z... (Reakcie z pléna. Prerušenie vystúpenia predsedajúcim.)
Prostredník, Ondrej, poslanec NR SR (2024-01-16):
Ďakujem, pán predsedajúci. Pán poslanec Ledecký, veľmi presne ste to pomenovali, toto skrátené legislatívne konanie sa odôvodňuje odvrátením porušovanie ľudských práv a vy ste poukázali na to, že tak ako je tá novela Trestného zákona napísaná, naopak vyvolá spôsoby ďalšie porušovanie ľudských práv. Hovorili ste to na príklade marginalizovaných komunít. Spomínali ste to, že cestou je predovšetkým zníženie príslušníkov vylúčených komunít. Antropológia sa zhoduje na tom, že toto je predovšetkým problém chudoby a že musíme riešiť chudobu. My na Slovensku hovoríme o generačnej chudobe. Generačná chudoba je problém, ktorý antropológovia označujú jak ako kultúra chudoby. To, že jednoducho deti nepoznajú nič iné ako chudobu a v prostredí chudoby majú úplne iné návyky, iné vzorce správania, iné stratégie prežitia než, než ďalší ľudia. Takže toto je problém, na ktorý predovšetkým je potrebné sa sústrediť, vy ste správne uviedli, že existujú osvedčené riešenia, ktoré je potrebné podporiť. Mnohé mimovládne organizácie, ktoré mimochodom ešte donedávna boli veľkým terčom tejto vládnej koalície ako akýsi štátni nepriatelia. Práve tieto organizácie robia veľmi záslužnú prácu pri prelamovaní tej generačnej chudoby. Takže táto vládna koalícia nie je sociálna, naopak, ona pestuje skrytý rasizmus.
Laurenčík, Milan, podpredseda NR SR (2022-03-16):
Ďakujem. Neboli faktické poznámky na vaše vystúpenie. Toto bola písomná časť rozpravy. Teraz sa pýtam, či sa do rozpravy hlási niekto ústne. Končím možnosť prihlásiť sa. Prihlásil sa jeden pán poslanec, pán poslanec Ladislav Kamenický, ktorému odovzdávam slovo. Nech sa páči.
Huba, Mikuláš, poslanec NR SR (2014-11-10):
Ďakujem pekne za slovo. Som rád, že kolega Matovič ako jeden z odstrašujúcich príkladov spomenul aj obsesiu pána premiéra jadrom či jadrovou energetikou. Pritom pripomínam, že 3. a 4. blok Mochoviec nie je jediný nový jadrový zdroj, o ktorom sníva pán Robert Fico, sníva aj o úplne novom jadrovoenergetickom zdroji v Jaslovských Bohuniciach, a to v situácii, ako tu už bolo povedané, keď tieto zdroje de facto Slovensko nepotrebuje a bude na ne dlho doplácať. No a ja to chcem trošku aj zovšeobecniť, že táto metóda, urobíme to za každú cenu alebo nech to stojí, čo to stojí, lebo voľby, lebo preferencie a podobne, je pre Slovensko naozaj smrteľne nebezpečná, a to nielen v tomto konkrétnom prípade, ale aj vo všeobecnosti ako metóda, a o to nebezpečnejšia, že ide o metódu vládnutia, rozhodovania o verejných zdrojoch a v konečnom dôsledku o budúcnosti 5,4 mil. obyvateľov Slovenska.
Svrček, Miloš, poslanec NR SR (2021-01-13):
Ďakujem za slovo, pán presedajúci. Dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre zdravotníctvo a výboru pre hospodárske záležitosti. Ďalej že za gestorský výbor určuje ústavnoprávny výbor s tým, aby výbory prerokovali vládny návrh zákona ihneď na 22. schôdzi.
Bugár, Béla, podpredseda NR SR (2017-03-28):
Na vystúpenie pani poslankyne dvaja. Pán poslanec Budaj, nech sa páči.
Bugár, Béla, podpredseda NR SR (2010-10-22):
Ďakujem. Otváram rozpravu a konštatujem, že nemám žiadnu písomnú prihlášku. Preto sa pýtam, či sa hlási niekto ústne do rozpravy. Nie je tomu tak, vyhlasujem rozpravu za skončenú a prerušujem rokovanie o tomto bode programu. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s ratifikáciou Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC – DHP na druhej strane, podpísanej v Bruseli dňa 4. 6. 2009 a v Mapute dňa 15. 6. 2009 , tlač 82. Pán minister hospodárstva, nech sa páči. Máte slovo.
Baránik, Alojz, poslanec NR SR (2016-10-20):
Ďakujem. Ja by som podporil takýto pozmeňujúci návrh, pretože si myslím, že ide tým smerom, ktorým by mal ísť tento zákon, a to je sprísnenie a hlavne snaha o zistenie toho, čo sa deje napríklad vo verejnom obstarávaní alebo v licenčnom procese, napríklad pokiaľ ide o mýto, už čo sa dialo už v minulosti. Takže my tento pozmeňovací návrh podporíme. Ďakujem.
Sulík, Richard, predseda NR SR (2011-02-11):
Prepáčte, prosím vás. Poprosím ctených kolegov, keby mohli potichšie sa rozprávať. Počujem to až sem a prosím vás, venujte pozornosť pani ministerke.
Blaha, Ľuboš, podpredseda NR SR (2023-12-20):
Ďakujem pekne. Otváram rozpravu o tomto bode programu. Do rozpravy som nedostal žiadnu písomnú prihlášku. Pardon, mám tu, pán poslanec Alojz Hlina. Nie je prítomný, takže prichádza o možnosť vystúpiť. A teraz sa pýtam, či sa chce niekto prihlásiť do rozpravy ústne. Nie je tomu tak. Vyhlasujem rozpravu o tomto bode programu za skončenú. Predpokladám, že sa ani navrhovateľ, ani pani spravodajkyňa nechcú vyjadriť k rozprave, ktorá neprebehla (zvoní interný telefón), momentíček. (Predsedajúci prevzal interný hovor. Krátka pauza.) Takže keďže sa nechce vyjadriť ani navrhovateľ, ani spravodajkyňa, tak prerušujem rokovanie o tomto bode programu. Ďakujem pekne. A teraz by sme prešli k, ak je všeobecný súhlas, k návrhu rozpočtu Ústavu pamäti národa na rok 2024, pretože tu máme pána predsedu Správnej rady Ústavu pamäti národa Jerguša Sivoša, ktorý tu bude asi za 50 sekúnd, tak by som možno na tú chvíľku počkal a potom by sme spravili rozpočet Úradu pre dohľad nad zdravotnou starostlivosťou, pani riaditeľka, či predsedníčka úradu Renáta Bláhová je na ceste, dobre? Takže poprosím, pán riaditeľ, vy už, sme skončili s vaším bodom. Poprosím (reakcia z pléna), áno? (Reakcia z pléna.) Tretej, takto, tretí už nebude, lebo to bol, nie, počkajte, to už bolo, to už prebehlo. Čiže už teraz bude, prejdeme potom na vládny návrh zákona o civilnom letectve, potom prejdeme na vládny návrh zákona o informačnom zdravotníckom systéme, NCZI, a mám pocit, že to je všetko. Lebo ten sme, environmentálnu záťaž sme už spravili. To už prebehlo, to prepadlo, uhm, to už prešlo. (Krátka pauza do príchodu predsedu Správnej rady Ústavu pamäti národa.) Takže nasledujúcim bodom programu je návrh rozpočtu Ústavu pamäti národa na rok 2024. Malý moment. (Krátka pauza. Predsedajúci komunikuje s predkladateľom a ďalšími poslancami.) Prosím, vypnite mikrofón teraz pánovi navrhovateľovi. (Krátka pauza.) Takže technický problém sme vyriešili, takže ešte raz poprosím pána predsedu správnej rady Ústavu pamäti národa Jerguša Sivoša, aby návrh rozpočtu Ústavu pamäti národa na rok 2024 uviedol. Nech sa páči, pán predseda. (Rokovanie o návrhu rozpočtu Ústavu pamäti národa na rok 2024 , tlač 23.)
Holečková, Martina, poslankyňa NR SR (2024-05-03):
Ďakujem veľmi pekne, pán predsedajúci. Vážený pán predsedajúci, vážené panie kolegyne, páni poslanci, spolu s kolegyňou Andreou Turčanovou vám predkladáme návrh, ktorým sa dopĺňa zákon č. 447/2008 o peňažných príspevkoch na kompenzáciu ťažkého zdravotného postihnutia v znení neskorších predpisov. Aby som jednoducho tento náš návrh uviedla, ide o zmenu, ktorá sa týka poberania príspevku na opatrovanie, a to jeho krátenia. V súčasnosti máme legislatívu nastavenú tak, že príspevok na opatrovanie sa kráti, pokiaľ osoba, ktorá opatruje, dokáže si zarobiť viac ako dvojnásobok životného minima, už čoskoro dvaapolnásobok. Nám sa to zdá akoby trestanie ľudí, ktorí sa starajú o svojich blízkych, a myslíme si, že keď dokážu byť ekonomicky činní a teda prínosní aj pre štát, tak by sa tento príspevok nemal krátiť a v tomto vlastne je aj naša navrhovaná zmena. Viac potom poviem v rozprave. Ďakujem veľmi pekne.
Budaj, Ján, poslanec NR SR (2019-03-27):
Ďakujem pekne. Podporujem tento návrh, aj keď chápem, že dať právo ženám, aby odmietli prechyľovaciu podobu mena podráždi tradicionalistov a je pre nich proste niečím podozrivým. Ale nech sa aj oni zamyslia nad výrečnosťou toho nášho jazyka, ktorý sa, ktorý nám uchováva pravdu o tom, že je aj kdesi v zadnom mozgu a v hĺbke srdca na Slovensku zostáva postavenie žien adekvátne možno ani nie stredoveku, ale staroveku. My si síce používame slovo „sobášenie“ na ten známy a ústavou chránený vzťah muža a ženy, ale keď na to príde, ženy sa vydávajú. Už v tom slove je veru povedané, o čo kedysi išlo. Po svadbe musia prijať alebo zvyklo sa, že prijali manželovo meno, ale to nestačí. Prípona -ová, ktorej hovoríme tak spoločensky, slušne prechyľovanie, je príponou, ktorá označuje vlastníctvo predmetov, vlastníctvo zvierat. V každom prípade vlastníctvo. Mnohé ženy to dnes v 21. storočí nevnímajú ako žiadnu poctu a plne podporujem, aby bolo na nich, ako sa rozhodnú volať po tom, čo, najmä po tom, čo sa vydajú, zosobášia. Ale aj, ale aj predtým, pretože nielen praktické stránky veci, ale aj symbolické vytvárajú kultúru.
Halúz, Milan, poslanec NR SR (2013-09-12):
Ďakujem za slovo, pán predseda. Dovoľte, aby som vám prečítal zápisnicu o výsledku tajného hlasovania o návrhu na voľbu dvoch podpredsedov Najvyššieho kontrolného úradu Slovenskej republiky, ktoré sa konalo dnes, 12. septembra 2013. Na tajné hlasovanie o návrhu na dvoch podpredsedov Najvyššieho kontrolného úradu Slovenskej republiky bolo vydaných a poslanci si osobne prevzali 82 hlasovacích lístkov, teda na voľbe bolo prítomných 82 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu dvoch podpredsedov Najvyššieho kontrolného úradu Slovenskej republiky všetci poslanci odovzdali hlasovanie lístky. Z 82 odovzdaných hlasovacích lístkov nebol ani jeden neplatný. Z 82 platných hlasovacích lístkoch overovatelia zistili, že pri Igorovi Šulajovi za návrh hlasovalo 82 poslancov, proti návrhu nehlasoval nikto, hlasovania sa nezdržal nikto, pri Vladimírovi Tóthovi za návrh hlasovalo 81 poslancov, proti návrhu nehlasoval nikto, zdržal sa hlasovania 1 poslanec. Na schválenie návrhu na voľbu dvoch podpredsedov Najvyššieho kontrolného úradu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní boli zvolení za podpredsedov Najvyššieho kontrolného úradu Igor Šulaj a Vladimír Tóth. Overovatelia poverili mňa oznámiť výsledok hlasovania Národnej rade Slovenskej republiky. Ďakujem za slovo.
Sulík, Richard, predseda NR SR (2011-09-14):
Páni poslanci, poprosím o kľud v miestnosti. Ďakujem.
Sulík, Richard, predseda NR SR (2011-07-08):
Mali sme možnosť počuť 57-minútový prednes. S faktickými poznámkami štyria poslanci. Uzatváram možnosť. Pán poslanec Matovič.
Kamenický, Ladislav, poslanec NR SR (2016-11-24):
Ďakujem pekne. Vážený pán poslanec, neznížim sa na spôsob komunikácie a tých osočovaní, ktoré ste nám dneska predviedli. Považujem to vystúpenie, skutočne, hovorili ste od koňa do Beňa a ja sa ospravedlňujem, ak sa tu nejaký pán poslanec volá Beňo. Musím povedať, čo sa týka témy dlhovej brzdy, ani ja, ani vy ste neboli, keď sa tento zákon v tomto parlamente dohadoval. Pán minister financií je ten, ktorý bol jeden z tých iniciátorov spolu aj s vašimi kolegami, pán Kollár tu bol, bol tam pán Ivan Švejna, a dohodli sme sa na tom, že tu bude nejaká dlhová brzda. Skutočne to nie je téma na nejaké populizmy, je to odborná téma. Myslím si, že tu je asi dôležité nejakým spôsobom spolu komunikovať, ale otázka je, že či ste teraz povedali ten názor za celú SaS, lebo ja som mal pocit, že nejaká odborná diskusia k tejto téme by mala prebehnúť. Môžme sa dohodnúť, nemusíme sa dohodnúť, ale myslím si, že toto je niečo, čo je v prospech celého Slovenska. Čo sa týka hodnotenia rozpočtu, musím povedať, áno, všetko je zle a ešte horšie podľa vás. Našťastie, vy to nebudete hodnotiť, hodnotí to napríklad tá Európska komisia. Musím to stále opakovať, máme jeden z piatich najlepších rozpočtov v rámci eurozóny a hodnotia to finančné trhy. Keď sa porovnávame s tými krajinami V4, finančné trhy vám nič nedarujú a tie si vás ohodnotia na základe nejakej úrokovej sadzby, za ktorú predávate svoje dlhopisy. Tak pre vašu informáciu, už sme sa o tom tu bavili, Česko áno, Česko je momentálne premiantom V4-ky, má najnižšie úrokové sadzby, Slovensko je druhé, dlho, dlho nič, potom je Maďarsko, Poľsko a za Maďarskom, Poľskom je len Grécko, Španielsko a Island. A to je myslím to, čo vyjadruje dôveru finančných trhov... (Prerušenie vystúpenia časomerom.)
Hlinka, Jozef, poslanec NR SR (2021-03-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Prosím, dajte o mojom návrhu, vážený pán predsedajúci, hlasovať. Ďakujem.
J. Ďuračka, poslanec: (2009-04-16):
V stručnosti k zavedeniu eura na Slovensku. Národná rada dňa 28. 11. 2007 prijala zákon č. 659/2007 o zavedení meny euro v Slovenskej republike a o zmene a doplnení niektorých zákonov. Tento zákon upravuje niektoré opatrenia a postupy súvisiace s prípravou na zavedenie a so zavedením meny euro v Slovenskej republike ako výlučného zákonného platidla, jednotnej meny a menovej jednotky podľa právne záväzných aktov Európskych spoločenstiev. Cieľom tohto zákona bolo zabezpečiť organizovanie a plynulý postup pri zmene zákonných peňazí a menovej jednotky Slovenskej republiky v dôsledku prechodu zo slovenskej meny na menu euro. V konečnom dôsledku sa nám to podarilo veľmi dobre zvládnuť a od 1. januára 2007 sa stalo euro naším zákonným platidlom. Mám záujem, aby jeden zo základných princípov pri príprave prechodu na euro, t. j. princíp ochrany ekonomických záujmov občanov a spotrebiteľov, ako aj v prospech iných osôb a subjektov sa uplatňoval i naďalej po zavedení eura na Slovensku. V súvislosti so zavedením eura od 1. januára 2007 bolo celkovo vydaných alebo vyrazených 500 miliónov kusov euromincí. Podľa údajov Národnej banky Slovenska, emisia euromincí k 10. 3. 2009 dosiahla 235,9 milióna kusov v hodnote 79,3 milióna eur. Podiel euromincí na celkovom množstve emitovanej eurovej hotovosti predstavoval 82 %, ale v celkovej hodnote iba 2,9 %. V kusoch pri jeden, dvoj a päť centov to predstavuje 1-centovky 40,6 milióna kusov, 2-centovky 40,11 milióna kusov, 5-centovky 33,250 milióna kusov. Spoločný podiel týchto troch najnižších nominálnych hodnôt predstavuje 48,3 % celkového množstva emitovaných euromincí Národnou bankou Slovenska. Na základe získaných informácií odborníkov a neustálej diskusie si dovolím skonštatovať, že obdobie predzásobenia, obdobie duálneho obehu, ako aj obdobie vysokých príjmov euromincí do Národnej banky Slovenska je stabilizované. Národná banka Slovenska ešte stále hodnotí toto obdobie. Môj návrh už teraz má opodstatnenie v tom, že v peňažnom obehu nebudeme používať v takej miere ako doteraz euromince v hodnote 1, 2 prípadne 5 centov. Čo tým dosiahneme? Zníži sa počet najnižších euromincí v platobnom styku, ktoré sú v platobnom styku pre väčšinu občanov ťažko identifikovateľné. Znížia sa náklady so spracovaním týchto euromincí v bankách a ostatných inštitúciách, ako aj v samotnej Národnej banke Slovenska. Občania, fyzické osoby a právnické osoby po ukončení bezplatného... (Vystúpenie prerušené podpredsedom NR SR.)
Viskupič, Marián, poslanec NR SR (2020-12-02):
Pán predsedajúci, dajte, prosím, hlasovať o bode č. 2 z môjho prvého podaného pozmeňujúceho návrhu.
Kadúc, Miroslav, poslanec NR SR (2015-04-16):
Ďakujem pekne. Paľo, takéto vystúpenia podľa mňa patria do parlamentu a najmä v ťažkých časoch a tie ťažké časy podľa mňa práve v týchto ostatných dňoch prežívame. To, čo sa tu deje, je netradičné a nezvyklé a podľa mňa nesprávne a nepatrí to na pôdu parlamentu, ktorý sa považuje za zákonodarný zbor v parlamentnej republike. Toto podľa mňa sem naozaj nepatrí. Vystúpenie bolo podľa môjho názoru hodnotové a s osobným záujmom v tom dobrom zmysle, a preto si myslím, že by malo byť vypočuté. A keď sa pozriem na pravú stranu a vidím poslancov vládnej strany, ktorí budú hlasovať zrejme za odvolanie tvojho kolegu Jána Figeľa, verím, že ten zásah do ich svedomia, podľa ktorého by mali rozhodovať, bude značný a že sa zamyslia nad tým, že to, čo robia, určite nie je správne, a že ten boj o charakter štátu, ako si ho pomenoval, nakoniec neskončí ani víťazstvom, ani porážkou, ale skončí možno priznaním chyby a stiahnutím toho návrhu a povedaním, že bol to omyl, bola to vypätá situácia, stáva sa. Ja naozaj stále verím, že toto skončí zmierlivou cestou.
T. Cabaj, poslanec: (2003-11-27):
Dovoľte však, aby som reagoval na dve veci. Keď si pozriete materiál, tlač 482, žiadosť, myslím, že je to druhá strana, tretí odsek: „V tejto trestnej veci boli použité aj ďalšie osobitné prostriedky dokazovania, spôsobilé preukázať priebeh skutku, z ktorého spáchania je inžinier Milan Mráz obvinený a poslanec Národnej rady Slovenskej republiky doktor Gabriel Karlin podozrivý“. Chcem upozorniť na túto skutočnosť. Keď sme sa pýtali vyšetrovateľa, aké ďalšie veci sú, tak pán vyšetrovateľ vyjadril svoj názor, že jeho osobné presvedčenie je v tom, že vedia zdokumentovať všetky následné náležitosti, ale vzhľadom na to, že majú procesné problémy, nemôže zatiaľ ani mandátový a imunitný výbor informovať, „...pretože je to uvalené štátnym tajomstvom“. Doslovne tak, ako to bolo povedané. Takže len pre poriadok k tejto záležitosti. Vážené kolegyne, kolegovia, dovoľte však, aby som vás požiadal, alebo tak ľudsky poprosil. Počuli sme už stanovisko nášho poslaneckého klubu, ako sa poslanecký klub postaví k prerokúvaniu danej problematiky. Myslím, že aj včerajší postoj členov nášho poslaneckého klubu, ale aj dnešný jasne dáva odpoveď, že máme záujem, aby sa veci riešili, ale dovoľte povedať názor, že nezastávam osobne názor, že je potrebné, aby náš kolega bol riešený v ďalšom procesnom konaní, tak ako to zabezpečili vyšetrovatelia, aby bol riešený väzobne. Chcem vás skutočne poprosiť, aby sme odopreli tento súhlas na väzobné stíhanie nášho kolegu vzhľadom aj na to, že začína veľmi dôležitá schôdza Národnej rady, na ktorej, myslím, že to uznáte všetci spoločne, bude potrebná účasť každého poslanca, aby si mohol plniť svoje poslanecké povinnosti. Takže budem vám veľmi povďačný, ak môj apel u vás nájde aj odozvu. Ďakujem veľmi pekne.
Laššáková, Jana, poslankyňa NR SR (2016-09-14):
Teraz, pán predseda, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje ako gestorský výbor s tým, že gestorský výbor prerokuje návrh zákona v druhom čítaní do 32 dní od jeho prerokovania v prvom čítaní.
Paška Pavol, predseda NR SR (2014-10-30):
(Hlasovanie.) 133 prítomných, 77 proti, 56 sa zdržalo. Tieto body sme neschválili.
V. Veteška, podpredseda NR SR: (2003-10-22):
Chce sa, prosím, k faktickým poznámkam vyjadriť pán poslanec Sándor? Nie. Vážené dámy poslankyne a poslanci, pristúpila ku mne pani poslankyňa Bollová, ktorá je prihlásená ešte do rozpravy, s tým, že ma požiadala, že jej vystúpenie bude 20 minút. Ja sa vás pýtam, či je všeobecný súhlas, aby sme pokračovali v rokovaní až zajtra alebo započne so svojím vystúpením do rozpravy pani poslankyňa teraz. Je všeobecný súhlas, aby to bolo až zajtra? Nie. Budeme pokračovať tak, že pani poslankyňa Bollová je už ústne prihlásená do rozpravy. Kto sa ďalej hlási ústne do rozpravy? Ústne sa ďalej hlási pán poslanec Krajči, pani poslankyňa Mušková. Kto ďalej? Končím možnosť prihlášok do rozpravy. A teraz sa pýtam, či je všeobecný súhlas, aby sme pokračovali v rozprave až zajtra alebo pristúpili... (Hlasy v rokovacej sále.) V súlade s rokovacím poriadkom, pani poslankyňa Bollová, musím vás požiadať, aby ste začali v rozprave s vaším vystúpením teraz. D. Bollová, poslankyňa: Vážený pán predsedajúci, vážený pán minister, pán predkladateľ, myslela som si, že sa tu nájde taký všeobecný súhlas, aby sa dala možnosť človeku vystúpiť so svojím vystúpením vcelku. Prosím vás teda o odpoveď: Vydržíte, až kým neskončím, alebo o 19.00 hodine skončíme a ja budem pokračovať zajtra?
P. Hrušovský, predseda NR SR: (2002-11-06):
(Hlasovanie.) Prítomných je 144 poslancov, za návrh 78, proti 63, zdržal sa 1, nehlasovali 2. Konštatujem, že Národná rada vyslovila súhlas s prerokovaním tohto vládneho návrhu zákona v skrátenom legislatívnom konaní. Prosím, uveďte ďalšie hlasovanie, pán spravodajca.
Kyselica, Lukáš, poslanec NR SR (2021-11-23):
Ďakujem veľmi pekne. Pani Vaľová, sami viete, že ten systém služobných hodnotení nefunguje. Nefunguje to, nefunguje to. Pokiaľ chcete niekoho takýmto spôsobom vyhodnotiť, trvá to rok a pol. Naozaj. (Reakcia z pléna.) No, ja vám hovorím, že trvá to rok a pol. A keď je niekto neschopný niekde na mieste a napríklad na nejakom okresnom úrade si prednosta s vedúcim odboru dávajú žaloby na seba po súdoch, tak ako chcete mať takého podriadeného, ktorý má riadiť nejaký odbor? Ako môžte od neho vyžadovať nejaké plnenie úloh? Pán Kočiš, áno, povedal som to tak, jak som to povedal, ale viete, jak som to myslel. Pokiaľ má OĽANO ministerstvo vnútra, pod ktoré spadajú okresné úrady, a bola koaličná dohoda, že všetky okresné úrady obsadzuje OĽANO, tak kto? Kto? Áno, ľudia z OĽANO. Pokiaľ by mne nedali nejakú úlohu nájsť nejakého, jak sa hovorí, prednostu, čo je politická funkcia, predĺžená ruka vlády, niekde zo Žiliny, kde nepoznám nikoho, ako by som to robil? Tak zrejme by som sa pýtal poslancov, ktorí sú tu od Žiliny a tak ďalej a tak ďalej. Ďakujem veľmi pekne za všetky faktické.
Fecko, Martin, poslanec NR SR (2016-09-21):
Ďakujem pekne. Ďakujem pekne, pani kolegyňa, za výstup, v ktorom ste zhodnotila, dá sa povedať, globálne všetky aspekty a činnosti, ktoré na tejto pozemskej púti človek robí alebo by nemal robiť. A ja sa budem venovať asi iba tej erózii pôdy, ktorú ste nespomínali. Viete, čo je na tom najhoršie? Na každej vysokej škole poľnohospodárskej, ktorej mám tú česť byť aj ja absolventom, sa učí, ako sa má obrábať pôda. To je, krásne do nás hustili od prvého ročníka, čo znamená protierózne osevné postupy, čo znamená nejaká protipovodňová, respektíve iná ochrana, a keď prídeme do praxe, tak každý to porušuje. Ja momentálne neviem pochopiť potom, načo to tak učíme, keď realita je celkom iná. A my si musíme uvedomiť, že pôda je nenahraditeľný zdroj. Keď raz ju tá voda spláchne do toho vodného toku a odnesie nám to niekde cez Dunaj do Maďarska, tá pôda prakticky tu sa nevráti. Momentálne my tú tvorbu pôdy, ktorá za sto rokov sa vytvorí centimeter pôdy, ak tam to lístie alebo tá hmota ostáva, keď ju zoberieme, samozrejme, nevytvorí sa. A my ten vzťah k pôde momentálne máme tak degradovaný a tak ju zneužívame, že nieže naše vnúčatá, možnože ešte aj my sa budeme hanbiť na sklonku nášho života, že prakticky sa nám stanú pôdy neobrábateľné, už nehovorím o zhutňovaní pôdy a ďalších vecí, ktoré prakticky ako keby sme si nevedeli uvedomiť, že podrezávame si konár pod vlastnou existenciou. Ešte k tej vode sa trošku vrátim, budem tu stále argumentovať kolegom Kravčíkom Michalom, ktorý hovoril jednu podstatnú vec. Voda sa musí zadržať na našom území, tam, kde padne. Maximálne keď udržíš vodu, tak budeš meniť aj klímu, tak to majú aj v južných Čechách, aj v ďalších, kde majú rôzne rybníky. U nás to nemáme a aj to je problém. Toľko z mojej strany, viacej nestihnem. Ďakujem pekne.
Lengvarský, Vladimír, minister zdravotníctva SR (2021-07-01):
Ďakujem za slovo, ďakujem, pán predsedajúci. Málo času, sa budem snažiť odpovedať veľmi rýchlo. Zrušíme to vtedy, keď to bude epidemiologická situácia dovoľovať. SARS-CoV-2 je ochorenie, ktoré sa šíri kvapôčkovou infekciou, takže rúško je bazálna, bazálny spôsob ochrany obyvateľstva, takže vtedy, keď to bude možné. Ďakujem pekne.
Žiga, Peter, podpredseda NR SR (2023-12-19):
Pán poslanec Pročko.
Pčolinský Peter, podpredseda NR SR (2023-03-28):
Nech sa páči.
V. Veteška, podpredseda NR SR: (2004-03-16):
Pokračovať bude pán poslanec Jarjabek.
Mihál, Jozef, poslanec NR SR (2015-10-21):
Ďakujem, pani predsedajúca. Ja sa necítim byť doma v tejto téme, v téme školstva, aj keď sa snažím vychovať svojich päť detí aj za pomoci nášho školstva, a nie vždy sa to darí, ale iný rozmer by som chcel. Pán minister, ja vás vnímam, alebo vnímal som vás ako človeka, ktorý si pred vstupom do politiky urobil celkom dobré meno. Ako vieme, dobré meno je ťažké získať, ale je veľmi ľahké ho stratiť. Ja sa teda obávam, že po tom, ako ste vstúpili do služieb SMER-u, to dobré meno strácate. A chcel by som vás poprosiť, viac pokory do vašich vystúpení a menej urážok, napríklad na adresu pána Kováča, viac vtipu do vašich vystúpení a menej zosmiešňovania politických oponentov. Ďakujem.
Hrnčiar, Andrej, podpredseda NR SR (2016-04-28):
Nech sa páči, pán poslanec, máte právo položiť doplňujúcu otázku.
R. Madej, poslanec: (2004-10-21):
Pán minister, chcel by som vás upozorniť, že v návrhu na Ústavnom súde zastupujem skupinu poslancov, takže aby sme si tento fakt vyjasnili. Vaše vystúpenie bolo pre mňa opäť dôkazom toho, že kontrola ministerstva, kvality asi dobre nefunguje, len naozaj si dovolím upozorniť, že ten systém zmeny, ktorý ste nabrali, vyhovuje naozaj drvivej menšine, ktorá sa dostane do monopolného postavenia. Ja len si dovolím zacitovať § 5 ods. 5 vami navrhnutého zákona o autoškolách: „Technické a technologické zariadenie autoškoly musí byť vedené v účtovníctve prevádzkovateľa autoškoly ako hmotný majetok“. Ide o výcvikové vozidlá, trenažér, autocvičisko a ďalšie veci. Musia byť ako hmotný majetok. Keď hovoríme o tej slobode podnikania, pán minister, tak pravdepodobne asi nepoznáte iné inštitúty ako vlastníctvo. Je to nájom, prenájom vecí, lízing atď., na základe ktorých môžete užívať vec rovnako ako svoju vlastnú. A sloboda podnikania znamená, že sa rozhodnete, ako tú vec užívať budete. Snáď nebude v rozpore s kvalitou výučby v autoškole, či si autocvičisko na istý čas prenajmete alebo ho budete mať vo vlastníctve. A chcem na tom dokladovať, že ak to bude musieť byť vo vlastníctve, tak asi je neschopné ministerstvo a nie dobre funguje vaša kontrola. A prečo je to lobingom? Dovolím si povedať, pretože takéto niečo technicky môže vyhovovať len súčasným veľkým autoškolám, ktoré takéto autocvičiská plus zariadenia majú v majetku. To je naozaj vec, ktorá obmedzuje ďalšie podnikanie.